**СКУПШТИНА ГРАДА НИША**

**- Председнику проф. др Игору Новаковићу -**

**Предмет:** Предлог за допуну предложеног дневног реда 2. седнице Скупштине Града Ниша

У складу са овлашћењем прописаним чланом 77. Пословника Скупштине града Ниша ("Службени лист града Ниша", број 53/2023 - пречишћен текст), којим је прописано да се предлози који се односе на избор, именовања, разрешења и престанак функције, достављају најкасније 24 часа пре почетка седнице Скупштине, Градско веће Града Ниша упућује предлог да се предложени дневни ред седнице Скупштине Града Ниша, заказане за 10.10.2024. године, допуни следећим тачкама:

1. Предлог решења о именовању вршиоца дужности директора Јавног предузећа Завод за урбанизам Ниш
2. Предлог решења о именовању вршиоца дужности директора Јавног предузећа Дирекција за изградњу Града Ниша
3. Предлог решења о именовању вршиоца дужности директора Јавног комуналног предузећа Дирекција за јавни превоз Града Ниша

Имајући у виду да је досадашњи вршилац дужности директора Јавног предузећа Завод за урбанизам Ниш Иван Грмуша, поднео оставку на место вршиоца дужности директора предузећа, као и да је директору Јавног комуналног предузећа Дирекција за јавни превоз Града Ниша Милану Милићу и вршиоцу дужности директора Јавног предузећа Дирекција за изградњу Града Ниша Зорану Прокићу истекао мандат, а у циљу обезбеђивања услова за несметано функционисање предузећа, неопходно је именовати вршиоца дужности директора наведених предузећа.

Градско веће Града Ниша, на седници одржаној 09.10.2024. године, у складу са прописаним овлашћењима, утврдило је:

* Предлог решења о именовању вршиоца дужности директора Јавног предузећа Завод за урбанизам Ниш, Решењем, број 945-6/2024-03 од 09.10.2024. године и предложило Миланa Милојевићa, дипломиранoг инжењера саобраћаја, за вршиоца дужности директора,
* Предлог решења о именовању вршиоца дужности директора Јавног предузећа Дирекција за изградњу Града Ниша, Решењем, број 945-7/2024-03 од 09.10.2024. године и предложило Сашу Тасковића, мастер инжењера заштите животне средине, за вршиоца дужности директора и
* Предлог решења о именовању вршиоца дужности директора Јавног комуналног предузећа Дирекција за јавни превоз Града Ниша, Решењем, број 945-8/2024-03 од 09.10.2024. године и предложило Сашу Новићевића, мастер менаџера, за вршиоца дужности директора.

На основу свега наведеног, предлаже се допуна дневног реда седнице Скупштине Града Ниша, заказане за 10.10.2024. године.

**ПРЕДСЕДНИК**

**Драгослав Павловић**